Diari Oficial de la Generalitat Valenciana


Sumari del DOGV 1419, del 09-11-1990 (1990/819321)

RESOLUCIÓ de 14 de setembre de 1990, de la Direcció General d'Ordenació i Innovació Educativa de la Conselleria de Cultura, Educació i Ciència, per la qual es convoca un Programa de Formació Permanent de Ciències Experimentals (Física-Química i Biologia-Geologia) dirigit a centres públics i centres privats concertats i al professorat de nivells no universitaris de l'ensenyament.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1419

Data del DOGV
:   09-11-1990

Secció del DOGV
:   ALTRES DISPOSICIONS

Número del document
:   1990/819321


Data del document
:   14-09-1990

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 14 de setembre de 1990, de la Direcció General d'Ordenació i Innovació Educativa de la Conselleria de Cultura, Educació i Ciència, per la qual es convoca un Programa de Formació Permanent de Ciències Experimentals (física-química i biologia-geologia) dirigit a centres públics i centres privats concertats i al professorat de nivells no universitaris de l'ensenyament.  
El projecte per a la reforma de l?ensenyament emprés per l'Administració significa, a més de la reestructuració de l'actual sistema educatiu i de l'ampliació de l?ensenyament obligatori, un canvi en la concepció del currículum escolar.  
Aquest procés necessita anar acompanyat de la posada en marxa d'un conjunt de programes institucionals de formació permanent que proporcionen al professorat els mitjans perquè siga capaç d'adaptar qualsevol projecte curricular a les particularitats del seu centre i dels alumnes, dins el marc i les bases que fixe l'Administració.  
Atés que la finalitat d'aquesta iniciativa és aconseguir als centres d'ensenyament un clima que afavoresca l?elaboració de projectes col·lectius i la necessària renovació pedagògica, correspondrà als centres, per mitjà dels consells escolars respectius, proposar els professors i professores per a participar en els programes de formació del professorat i col·laborar en la mesura de les seues possibilitats en la realització i consecució dels objectius marcats.  
Per això i fent ús de les competències que em confereix l'article 15 del Decret 95/1987, de 17 d'agost, del Consell de la Generalitat Valenciana, resolc:  
Primer. Convocatòria  
Convocar un segon Programa de Formació Permanent de Ciències Experimentals (àrees de Física- Química i Biologia- Geologia), destinat al professorat que imparteix la docència d'aquestes assignatures en centres públics i centres privats concertats d'EGB i EM de la Comunitat Valenciana.  
Segon. Finançament  
Les esmentades ajudes seran sufragades a càrrec del Programa 423.10 del Pressupost de l'any 1990 i de les aplicacions pressupostàries que determine el caràcter de les despeses.  
Tercer. Organització  
L?organització de les diferents etapes del programa de formació correspon a la Direcció General d'Ordenació i Innovació Educativa, per mitjà del Servei de Formació del Professorat, en coordinació amb el Programa d'Innovació i Reformes Experimentals i comptant amb la participació dels centres de professors de la Comunitat Valenciana.  
Quart. Objectius  
Aquest Programa de Formació del Professorat pretén fonamentalment que, mitjançant un treball col·lectiu, les professores i els professors assistents incrementen la seua capacitat per a crear situacions adequades que afavoresquen l'aprenentatge significatiu de les ciències per part dels alumnes i el desenvolupament d?estratègies de canvi conceptual, metodològic i d?actitud i aprofundesquen alguns coneixements científics. Igualment, es pretén afavorir la discussió, elaboració, experimentació i avaluació de materials concrets de treball per a la classe.  
Cinquè. Participants  
El programa va dirigit al professorat i als centres d'ensenyament de les províncies de València, Alacant i Castelló.  
Es convoquen 243 places (225 d?oferta pública i 18 de lliure designació per l'Administració, destinades aquestes últimes a la preparació de futurs tutors del programa).  
Un màxim del 5% de les places ofertes públicament en cadascun dels cursos es destinaran a professors i professores de centres d'ensenyament privat concertat de les províncies corresponents.  
La distribució de les places d'oferta pública és la següent:  
- Per nivells educatius:  
\* 135 per a professorat d'EGB.  
\* 90 per a professorat d'EM  
- Per zona:  
\* 125 per a professorat de la província d'Alacant  
\* 50 per a professorat de la província de València  
\* 50 per a professorat de la província de Castelló  
Els centres participants, a través del consell escolar, proposaran un màxim 2 de professors o professores amb el perfil següent:  
EGB: Professorat que impartesca, durant els dos anys de durada del programa, l'àrea de ciències experimentals en els cursos de 7é i 8é d'EGB.  
BUP: Professorat que impartesca ciències naturals de 1r. o física i química en 2n. durant els dos anys de durada del programa.  
FP: Professorat de FP que impartesca durant els dos anys de durada del programa ciències naturals o física i química en 1r. grau.  
El professorat proposat, a més, haurà de tenir aquests requisits:  
- Estar en activitat i amb destinació definitiva al centre, per als funcionaris docents.  
- Tenir un contracte definitiu, per al professorat de centres privats concertats.  
- No haver participat, almenys en els dos últims anys, en cursos de formació del professorat de característiques similars a aquest programa.  
Sisé. Estructura del programa  
La durada d'aquest programa serà de dos cursos acadèmics i constarà dels períodes següents:  
Fase A: inicial- intensiva. Tindrà una durada de 300 hores, en què es treballarà diàriament de dilluns a divendres, de 9,30 a 13,30 hores, i els dilluns i dimecres de 15,30 a 17,30 hores. Durant aquest període es procedirà ala discussió i fonamentació de les propostes didàctiques, estudi de problemes fonamentals en el procés d?ensenyament- aprenentatge (treballs pràctics, resolució de problemes, anàlisi de les actituds dels alumnes envers les ciències, treballs de camp, etc.), i a l?elaboració i discussió de materials de treball per a la classe en què s'apliquen les propostes didàctiques.  
Fase B: d'aplicació. Desenrotllada a través de treballs en el mateix centre i en seminaris permanents, que comprendrà almenys 50 hores de durada i que s'iniciarà a partir de l'acabament de la fase A.  
Estarà dividida en dues parts. En la primera, de dos mesos de durada, els participants constituïts en grups de treball es reuniran els dimarts de 18 a 20 hores per al cicle 12-14 anys, i la vesprada dels dijous de 16'30 a 18,30 hores per al cicle 1416 anys. En aquestes reunions cada grup comptarà amb un tutor i es dedicaran fonamentalment al seguiment del treball realitzat a classe, a l'anàlisi de l'aplicació dels materials elaborats en la fase anterior, a l'estudi dels problemes que es plantegen, elaboració de nous materials, etc. Així mateix, s'ha previst per a aquest període les visites a classe, tant dels tutors com dels participants entre ells sempre que això siga possible.  
En la segona part de la fase B, els grups treballaran de manera autònoma, si bé cada tutor es reunirà amb el seu grup almenys una vegada al mes.  
Fase C: de seguiment. Realitzada al llarg del curs escolar 1991-1992.  
Durant aquesta fase, els participants es comprometen a seguir treballant en els grups constituïts, comptant amb la col·laboració de l'assessor o assessora del CEP de zona, que actuarà com a coordinador dels grups.  
Seté. Cursos que s?ofereixen  
Els cursos que s'ofereixen són els següents:  
   
Curs Area Ciutat de Nre. de Calendari previst  
 realització places  
   
1 Física-Química Alacant 27 Fase A: Inici 1r. Trim. 90-91  
 Fase B: resta curs 90-91  
 Fase C: curs escolar 91-92  
2 Física-Química Alacant 27 Fase A: Inici In Trim, 90-91  
 Fase B: resta curs 90-91  
 Fase C: curs escolar 91-92  
3 Física-Química Alcoi 27 Fase A: març-maig 91  
 Fase B: set.-desembre-91  
 Fase C: resta curs 91/92  
4 Física-Química València 27 Fase A: Inici 1r. Trim. 90-91  
 Fase B: resta curs 90/91  
 Fase C: curs escolar 91/92  
5 Física-Química Castelló 27 Fase A: març-maig 91  
 Fase B: set.-desembre 91  
 Fase C: resta curs 91/92  
6 Biologia-Geologia Elx 27 Fase A: Inici 1r. Trim. 90-91  
 Fase B: resta curs 90/91  
 Fase C: curs escolar 91/92  
7 Bioloffia-Geologia Elx 27 Fase A: març-maig 91  
 Fase B: set.-desembre 91  
 Fase C: resta curs 91/92  
8 Biologia-Geologia València 27 Fase A: Inici 1r. Trim. 90-91  
 Fase B: resta curs 90/91  
 Fase C: curs escolar 91/92  
9 Biologia-Geologia Castelló 27 Fase A: Inici 1r. Trim. 90-91  
 Fase B: resta curs 90/91  
 Fase C: curs escolar 91/92  
 TOTAL 243  
Vuité. Condicions de participació  
Les condicions de participació seran les següents:  
a) La matrícula i l?assistència als cursos serà gratuïta.  
b) Durant la fase A, el professorat de centres públics seleccionat serà eximit de docència, per a la qual cosa la Conselleria de Cultura, Educació i Ciència nomenarà els substituts que caldran. Les despeses derivades de les substitucions del professorat seleccionat de centres privats concertats aniran a càrrec de la Direcció General de Centres i Promoció Educativa.  
c) Durant les fases A i B, al professorat participant el lloc de residència i el centre de treball del qual es trobe fora del lloc on es facen les activitats de formació, en un radi superior a 20 Km, li seran abonades les despeses de desplaçament, valorades segons l'import dels bitllets en serveis públics des del lloc de residència a la ciutat on es farà el curs i viceversa. També se sufragaran les despeses d'allotjament i restauració quan s'acrediten dificultats diàries de desplaçament. El professorat que necessite viatjar en vehicle particular haurà de sol·licitar autorització prèvia al Servei de Formació del Professorat de la Direcció General d'Ordenació i Innovació Educativa, perquè li siguen abonades les despeses per desplaçament.  
e) Els professors participants quedaran obligats a assistir a la totalitat de les classes i a realitzar totes les activitats programades en el curs.  
Novè. Criteris de selecció i barem  
Els aspirants seran seleccionats d'acord amb els requisits i criteris preferents que s'indiquen en el barem següent:  
a) Centres i professorat que participen en els plans experimentals de reforma educativa, justificat per mitjà d'un informe signat pel cap del Programa d'Innovació i Reformes Experimentals de la Conselleria de Cultura, Educació i Ciència (fins a 5 punts).  
b) Centres i professorat que participen en els projectes i activitats que organitzen els CEP, justificat per mitjà d'un informe signat pel director del CEP (fins a 5 punts).  
c) Centres i professorat que hagen participat o que participen en convocatòries públiques de projectes d'innovació, investigació i experimentació educativa (fins a 5 punts)  
d) Centres i professors que fan ensenyament en valencià, justificat per mitjà d'un escrit signat pel director del centre en el qual es certifique que el professor proposat imparteix l'ensenyament en valencià en grau de tractament total, segons el pla específic d'extensió progressiva del valencià (fins a 5 punts).  
e) Currículum dels professors proposats:  
- Expedient acadèmic (fins a 3 punts)  
- Experiència docent com a professor en l'àrea o cicle objecte de la convocatòria (0,5 punts per any, fins a 3 punts).  
- Participació en grups i seminaris didàctics en relació amb la matèria del curs (fins a 3 punts).  
- Participacions en investigacions de caràcter científic o didàctic relacionades amb l'àrea, cicle o matèria objecte del curs (fins a 3 punts).  
- Publicacions de caràcter científic o didàctic relacionades amb els objectius del curs (fins a 5 punts).  
- Altres mèrits que, a parer del participant, tinguen relació amb l'objectiu d'aquests cursos: jornades, cursos, etc.(fins a 3 punts).  
TOTAL: 40 punts  
Deu. Avaluació  
L?avaluació del professorat participant es farà tenint en compte el rendiment obtingut per cada alumne en els aspectes teòrico- pràctics del curs, la realització dels treballs fets al llarg d'aquest i la qualitat de la memòria final.  
L?avaluació global dels assistents s'expressarà en una acta en termes «d?apte» o «no apte». En aquesta avaluació es consideraran com a elements que es tindran en compte tant el rendiment obtingut, com les faltes d?assistència no justificades, i també el no compliment d'algun dels termes de la convocatòria.  
Onze. Documentació  
Les sol·licituds es realitzaran mitjançant instància individual dirigida al director general d'Ordenació i Innovació Educativa, i s'hi adjuntaran els documents següents:  
1. Fotocòpia d'acta del consell escolar per què el centre acorda de participar en aquesta convocatòria, proposant el professor/a, i en què conste la seua acceptació expressa de complir les condicions exigides en el punt cinqué d'aquesta Resolució.  
2. Escrit de la direcció del centre en el qual s'indique expressament que al professor/a sol·licitant se li reserva, en cas de ser seleccionat i durant els dos anys de durada del programa, alguna classe en els cursos exigits en la convocatòria (àrea de Ciències en 7è-8è d'EGB, Ciències 1r. de BUP, Física i Química 2n. de BUP, Ciències Naturals o Física i Química de 1r. grau de FP).  
3. Documents justificatius dels mèrits indicats en la instància.  
4. Informe o informes signats per l?organisme competent, si s'escau, de complir algun dels criteris que s'estimen com a prioritaris per a participar en el programa.  
Dotze. Termini i lloc de presentació de les documentacions.  
El termini de presentació de sol·licituds serà de vint dies hàbils a partir de la data de publicació d'aquesta Resolució en el DOGV.  
Les sol·licituds podran presentar-se als Serveis Territorials de Cultura i Educació, als centres de professors, o per qualsevol dels mitjans que estableix l'article 66 de la Llei de Procediment Administratiu.  
Les sol·licituds s'ajustaran obligatòriament al model d'instància que s'adjunta com a annex a aquesta Resolució.  
Tretze. Retirada de les documentacions  
Durant el mes següent a la publicació de la Resolució definitiva, els participants podran retirar la seua documentació en el Servei de Formació del Professorat de la Direcció General d'Ordenació i Innovació Educativa de la Conselleria de Cultura, Educació i Ciència, directament o per mitjà de persona autoritzada. Transcorregut aquest termini es perdrà el dret sobre aquesta.  
Catorze. Comissió de selecció  
La convocatòria serà resolta per una Comissió presidida pel director general d'Ordenació i Innovació Educativa o la persona en qui delegue, i composta per:  
- Un representant de la Direcció General de Centres i Promoció Educativa, designat pel director general corresponent, de nivell de cap de servei.  
- Un representant de la Direcció General de Règim Econòmic i de Personal, designat pel director general corresponent, de nivell de cap de servei.  
- El cap del Servei de Formació del Professorat.  
- El cap del Programa d'Innovació i Reformes Experimentals.  
- Un coordinador del Programa d'Innovació i Reformes Experimentals en l?àrea de Ciències, a proposta del director general d'Ordenació i Innovació Educativa.  
- Un assessor tècnico- pedagògic de CEP, especialista en la matèria, a proposta del director general d'Ordenació i Innovació Educativa.  
- Un professor d'EM, especialista en la matèria a proposta del director general d'Ordenació i Innovació Educativa.  
- Un professor d'EGB, especialista en la matèria, a proposta del director general d'Ordenació i Innovació Educativa.  
Actuarà com a secretari de la Comissió, amb veu, però sense vot, un funcionari de la Direcció General d'Ordenació i Innovació Educativa, designat pel director general.  
A les reunions de la Comissió podran assistir representants dels sindicats que formen part de la Mesa Sindical Sectorial d'Educació, amb veu però sense vot.  
Quinze. Exposició pública de les llistes de seleccionats  
La llista de seleccionats es farà pública a la Conselleria de Cultura, Educació i Ciència, als CEP i als Serveis Territorials de Cultura i Educació, i es disposarà d'un termini de set dies hàbils per a reclamar davant la Comissió Seleccionadora.  
Les reclamacions seran trameses directament a la Direcció General d'Ordenació i Innovació Educativa (Av. de Campanar, 32. 46701- València).  
Una vegada resoltes les reclamacions es farà pública la llista definitiva de centres i professorat admesos i tot seguit la Direcció General d'Ordenació i Innovació Educativa ho notificarà a aquests, als Serveis Territorials de Cultura i Educació i als centres de professors.  
Setze. Expedició de certificats.  
La Direcció General d'Ordenació i Innovació Educativa expedirà el diploma corresponent als professors participants que siguen considerats aptes, en finalitzar les tres fases del programa, i per a això tindrà en compte les actes presentades pels coordinadors del programa.  
Els participants considerats no aptes rebran un certificat d'assistència, en el cas que l'assistència haja estat superior al 75% del total de les sessions.  
València, 14 de setembre de 1990. - El Director General d'Ordenació i Innovació Educativa: Baltasar Vives i Moncho.  
ANNEX I  
INSTANCIA DE SOL·LICITUD  
COGNOMS NOM NRP  
 a proposta del consell escolar del  
centre de sol·licita que li siga concedida una  
plaça per a participar en el Programa de Formació Permanent en Ciències Experimentals, convocat per la Resolució de la Direcció General d'Ordenació i Innovació Educativa, de 14 de setembre de 1990, i té interès a assistir als cursos següents:  
 NUM.CURS AREA LLOC  
 1 F/Q Alacant ( )  
 2 F/Q Alacant ( )  
 3 F/Q Alcoi ( )  
 4 F/Q València ( )  
 5 F/Q Castelló ( )  
 6 B/G Elx ( )  
 7 B/G Elx ( )  
 8 B/G València ( )  
 9 B/G Castelló ( )  
(Sol·liciteu fins a un màxim de tres cursos, indicant entre els parèntesis que figuren a la dreta Ir.,2n. o 3r. segons l'ordre de prioritat).  
A) Dades del centre:  
Tipus de centre: Públic Privat concertat   
Nom del centre   
Adreça   
Localitat CP tel   
 EGB BUP FP1 FP2 Bach. Exper.  
Ens. que se imparteix   
Nombre d?alumnes   
Nombre total de professors del centre   
Nombre de grups en cada nivell   
B) Dades personals del professor:  
Cognoms Nom   
Adreça CP   
Localitat Tel DNI   
C) Dades professionals:  
1. Especialitat   
2. Area o assignatura que ensenya actualment   
3. Cursos en què impartirà l'assignatura durant:  
- l'any escolar 1990-91   
- l'any escolar 1991-92   
D) Requisits que té el professor:  
a) Participació amb el centre en els plans experimentals de Reforma Educativa   
 SI NO  
Anys en què participa en l'experiència   
b) Participació amb el seu centre en projectes i activitats que organitza un CEP   
 SI NO  
Anys en què ha participat en aquests projectes   
CEP que ho certifica   
c) Participació en convocatòries públiques de projectes d'innovació, investigació i experimentació   
 SI NO  
Títols dels projectes:  
   
   
   
Anys en què ha participat en aquests projectes   
d) Participa amb el centre en la línia d'ensenyament en valencià SI NO  
Imparteix l'àrea de Ciències Experimentals en Valencià SI NO  
Anys que ha impartit l'àrea en valencià   
E) Currículum:  
Expedient acadèmic:  
Titulació   
Especialitat   
Experiència docent com a professor en l'àrea, cicle o matèria objecte de la Convocatòria   
Anys d'experiència docent en l'àrea, cicle o matèria   
   
Participació en grups i seminaris en relació amb les Ciències Experimentals.  
Nombre de grups   
Anys de durada   
Títols dels seminaris o grups   
   
Participació en investigacions de caràcter científic o didàctic relacionades amb l'àrea, cicle o matèria objecte del curs:  
Nombre   
Títols dels projectes   
Publicacions de caràcter científic o didàctic relacionades amb la matèria:  
Nombre   
Tipus de publicació   
Títols   
   
Altres mèrits   
   
   
València, 14 de setembre de 1990.  
Vist i Plau Signat:  
El director del centre El professor  
DIRECCIO GENERAL D'ORDENACIO I INNOVACIO EDUCATIVA